Republika Hrvatska

Županija Međimurska

Osnovna škola Dr. Vinka Žganca Vratišinec

Školska 4, 40315 Mursko Središće

**OBAVIJEST ZA RODITELJE – COVID - 19**

Sukladno Uputama za sprečavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2020./2021. (HZJZ i MZO, od 24.8.2020) upozoravamo roditelje učenika OŠ Dr. Vinka Žganca Vratišinec te PŠ Gornji Kraljevec na sljedeće:

**VAŽNO!**

* **roditelji NE dolaze u pratnji djeteta ako imaju simptome zarazne bolesti (povišena tjelesna temperatura, kašalj, respiratorne smetnje, poremećaj osjeta njuha i okusa, grlobolju, proljev, povraćanje), ako im je izrečena mjera samoizolacije ili ako imaju saznanja da su zaraženi c COVID-19**
* **dijete/učenik NE smije u ustanovu ako:**

**- ima simptome zarazne bolesti (povišena tjelesna temperatura, kašalj, respiratorne smetnje, poremećaj osjeta njuha i okusa, grlobolju, proljev, povraćanje)**

**- ima izrečenu mjeru samoizolacije**

**- ima saznanja da je zaraženo s COVID-19**

**HIGIJENA I NOŠENJE MASKI**

* potrebno je poticati djecu na poštivanje **fizičkog razmaka** te pojačanu **osobnu higijenu** (kod kuće, na putu do škole te u školi)
* **učenici razredne i predmetne nastave OBAVEZNI SU NOSITI MASKE kada čekaju ulaz u školu, prilikom ulaska u ustanovu, prilikom kretanja po školskim hodnicima i odlaska na WC**
* **zbog prostornih ograničenja nismo u mogućnosti osigurati propisani razmak od 1.5 metara među učenicima u učionici 6. razreda pa sukladno Uputama za sprečavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2020./2021., učenici 6. razreda maske moraju nositi i za vrijeme nastave u učionici**
* **MASKE OBAVEZNO NOSE UČENICI PUTNICI PRILIKOM PRIJEVOZA ŠKOLSKIM AUTOBUSOM te kada čekaju u školskoj čekaonici (učionica matematike)**
* **maske za učenike (2 perive maske po učeniku)**

**MJERENJE TJELESNE TEMPERATURE**

* **roditelji su DUŽNI izmjeriti tjelesnu temperaturu** djetetu svaki dan prije dolaska u ustanovu te u **slučaju povišene temperature (pod pazuhom viša od 37,2) NE SMIJU POSLATI DIJETE U ŠKOLU!** već se javljaju ravnatelju/razredniku djeteta te liječniku koji tada određuje daljnji postupak (testiranje ako je potrebno te tijek liječenja)
* **učenicima od 1. do 4. razreda roditelj upisuje izmjerenu temperaturu u bilježnicu koju svakodnevno provjerava učitelj**
* **učenici starije životne dobi (predmetna nastava) sami mjere tjelesnu temperaturu i upisuju u evidenciju koju će im pripremiti razrednici**

**ULAZAK RODITELJA U ŠKOLU, RODITELJSKI SASTANCI I INDIVIDUALNI RAZGOVORI**

* u školu učenici dolaze i odlaze sami, organiziranim prijevozom ili u pratnji roditelja
* **roditelji NE ULAZE U USTANOVU,** osim u iznimnom slučaju kada je dolazak unaprijed dogovoren s ravnateljem, razrednikom/predmetnim učiteljem ili stručnom suradnicom – prilikom toga roditelj je obavezan nositi masku, upisati se u evidenciju, izmjeriti tj. temperaturu te poštivati sve ostale epidemiološke mjere (dezinfekcija ruku)
* **RODITELJSKI SASTANCI dovijati će se online**, kao i sva ostala komunikacija vezana uz učenike (individualni razgovori) – o načinu komunikacije obavijestiti će vas razrednici vaše djece
* tijekom radnog vremena ustanove ulazna vrata otvaraju se na poziv telefonom ili zvonom

**POSTUPANJE U SLUČAJU SUMNJE NA ZARAZU**

* **kod pojave simptoma** (povišena tjelesna temperatura, kašalj, respiratorne smetnje, poremećaj osjeta njuha i okusa, grlobolju, proljev, povraćanje) **učenik ostaje kod kuće, roditelj telefonski obavještava školu i izabranog liječnika**
* **kod pojave znakova bolesti u školi – učenik se izolira u prikladnoj prostoriji do dolaska roditelja koji su dužni odmah po obavijesti doći po učenika te nakon toga kontaktirati liječnika djeteta te dalje postupati po njegovim uputama!**

- detaljnije o navedenoj problematici možete pročitati u Uputama za sprečavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2020./2021. (HZJZ i MZO, od 24.8.2020) te u Modelima i preporukama za rad u uvjetima povezanima s COVID-19 (MZO)

Željko Maček, ravnatelj škole